Viðauki við móta- og keppendareglur

Fagmaður-áhugamaður

1. gr.

Mótshaldari á mótum, sem viðurkennd eru af DSÍ, getur ákveðið að bjóða upp á keppnisflokk þar sem fagmaður dansar við áhugamann.

2. gr.

Fagmaður er sá sem er danskennari, þjálfari eða dansari sem hefur náð framúrskarandi árangri innan dansíþróttasambands í sínu landi. Fagmaður skal vera að lágmarki 18 ára.

Fagmaðurinn er ekki dæmdur fyrir frammistöðu sína heldur eingöngu áhugamaðurinn sem við hann dansar. Áhugamaðurinn skal bera keppnisnúmerið.

3. gr.

Áhugamaður er nemandi í aðildarfélagi dansíþróttasambands eða þátttakandi í tímum hjá fagmanni.

4. gr.

Áhugamaður má ekki hafa kennt dans gegn endurgjaldi eða tekið þátt í keppnum í flokki áhugamanna eða atvinnumanna innan dansíþróttasambands í flokki ungmenna eða fullorðinna.

Ákvæði 1. mgr. gildir ekki ef liðin eru meira en tíu ár frá þátttöku í keppni.

5. gr.

Keppnisflokkar eru eftirfarandi í grunnsporum:

Tveir dansar W-Q C-J

Þrír dansar W-T-Q S-C-J

Fjórir dansar W-T-F-Q S-C-R-J

Fimm dansar W-T-VW- F-Q S-C-R-P-J

Stakir dansar: W, T, VW, F, Q S, C, R, P, J. Velja má einn dans eða fleiri.

Sömu flokkar gilda fyrir keppni með frjálsri aðferð.

6. gr.

Aldursflokkar eru eftirfarandi og miðast eingöngu við aldur áhugamanns:

16-30 ára

31-40 ára

41-50 ára

51-60 ára

61-70 ára

71 ára og eldri

7. gr.

Reglur þessar eru hluti af móta- og keppendareglum DSÍ og gilda þær annars um flokkinn, eftir því sem við getur átt.

8. gr.

Viðauki þessi tekur þegar gildi.

Samþykkt á stjórnarfundi 8. apríl 2019.